পদ্মসম্ভব
পদ্মসম্ভব (দেবনাগরী:पद्मसम्भव, তিব্বতি: པདྨ་འབྱུང་གནས, ওয়াইলি: pad ma 'byung gnas) (অর্থাৎ পদ্ম থেকে যিনি সম্ভূত) হলেন একজন বিশ্বখ্যাত বৌদ্ধভিক্ষু যিনি খ্রিস্টীয় অষ্টম শতাব্দীতে তিব্বত এবং তৎসংলগ্ন হিমালয়ের পার্বত্য অঞ্চলসমূহে বজ্রযান বৌদ্ধধর্ম প্রচার করেন এবং বৌদ্ধধর্মের র্ন্যিং-মা ধারার প্রবর্তন করেন। হিমালয়ের কোলে অবস্থিত এই অঞ্চলে ইনি গুরু রিনপোছে এবং বজ্রগুরু নামেই খ্যাত।